Source: https://www.jogiforum.hu/folyoiratok/5/988
Timestamp: 2019-09-22 01:48:44
Document Index: 8345581

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ']

HVG Orac Lap- és Könyvkiadó Kft. 2009. IV. szám - 2009. április
BK 64. vélemény. Nincs eljárási akadálya annak, hogy a bíróság az eljárás felfüggesztését, az ügy egyesítését, áttételét, elkülönítését megelőzően tartott tárgyalásra figyelemmel az elölről kezdett tárgyaláson a vallomások, a szakértői vélemény rögzítését mellőzze
BK 65. vélemény. Feltétlen hatályon kívül helyezést eredményező ok az, ha a tárgyalást az elsőfokú bíróság annak ellenére, hogy a tanács összetételében a hivatásos bíró személye megváltozott, nem kezdte elölről. Nem feltétlen hatályon kívül helyezési ok, hanem relatív eljárási szabálysértés az, ha a bíróság a tárgyalást annak ellenére, hogy a korábbi tárgyalás óta hat hónap eltelt, nem kezdi elölről, illetve a hat hónapon belül megtartott tárgyalást a tárgyalás anyagának ismertetésével nem ismétli meg
BK 66. vélemény. A Be. 359. § (3) bekezdése alapján a vádlottnak a bűncselekmény elkövetése után bekövetkezett elmebetegségére tekintettel a másodfokú eljárás felfüggesztésének csak akkor van helye, ha a tárgyalás a vádlott távollété­ben nem tartható meg
BK 74. vélemény. Az engedélyezett titkos informá­ció­gyűjtés eredménye, illetőleg az engedé­lyezett titkos adatszerzés eredménye a büntetőeljárásban bizonyítékként felhasználható. A titkos informá­ciógyűjtés illetőleg a titkos adatszerzés engedély alapján és időbeli korlátok között végezhető, tekintettel az egyszeri meghosszabbítás lehetőségére is
Bűnszervezetben követi el az embercsempészés bűntettét, aki – általa is tudottan – megfelelő úti okmányokkal nem rendelkező afrikai országok állampolgárainak anyagi ellenszolgáltatás fejében Olaszországba juttatásával foglalkozó csoport tevékenységéhez oly módon kapcsolódik, hogy a migránsokat hamis rendszámmal szállító gépjárművek Magyarországon és Ausztriában való haladását az általa vezetett gépkocsival előfutói tevékenységgel biztosítja – Bűnszervezetben elkövetést az ítélet rendelkező részében a büntetés kiszabására vonatkozó rendelkezéshez kapcsolódóan kell kifejezésre juttatni
A nemi erkölcs elleni bűncselekmények körében, a Btk. 209. §-a szerinti – a magánindítványra és nem magánindítványra büntetendő bűncselekmények közötti – összefüggés tartalmát tekintve olyan tárgyi összefüggés, amelyet az a szükségszerű kapcsolat alapoz meg, hogy a nem magánindítványra büntetendő cselekmény felderítése feltételezi a magánindítványra büntetendő cselekmény felderítését is. A tárgyi összefüggés előző szempontokon alapuló – megállapíthatóságát nem zárja ki az anyagi halmazatban levő bűncselekmények eltérő motívuma
A gazdasági adatszolgáltatás elmulasztása vétségének a megállapítására nincs lehetőség, ha a valóságnak megfelelő adatok, jogok, tények bejelentésére vonatkozó kötelezettség tényleges teljesítése esetén azok nyilvántartásba bejegyzésére alakszerű formai hibák miatt nem kerül sor
Az orgazdaság bűncselekményével kapcsolatos jogi megállapítások a jövedéki orgazdaság esetében is irányadók. Egyéb törvényi feltételek meglétében a folytatólagosság egységébe vonhatók a jövedéki orgazdaság törvényi tényállását megvalósító, de a bűncselekményként értékeléséhez szükséges értékhatárt el nem érő részcselekmények
A sikkasztást nem a rábízott idegen dologgal sajátjaként rendelkezéssel, hanem annak jogtalan eltulajdonításával valósítja meg, aki a sértett megbízásából raktározott árut annak megvásárlására tett ajánlatának a visszautasítását követően a tulajdonosa számára ismeretlen helyre szállítja
Nem sújtható rendbírsággal a tanú, aki a bíróság által megadott határidőn belül írásban nem teszi meg vallomását. Az írásbeli vallomástétel elmulasztásának a jogkövetkezménye csupán annyi, hogy a tanút meg kell idézni és az általános szabályok szerint szóban ki kell hallgatni
Nem valósít meg abszolút hatályon kívül helyezési okot – s így felülvizsgálati okot sem –, ha a tanács elnöke a Be. 292. § (2) bekezdésében foglalt törvényi felhatalmazásra figyelemmel, a vádlottak távollétében hallgatja meg azokat a tanúkat, akik személyi adataik zártan kezelését azért kérték, mert féltek a vádlottak bosszújától
A harmadfokú eljárásban nincs helye bizonyításnak. Ezért a harmadfokú bíróságnak hatályon kívül kell helyeznie a megalapozatlan másodfokú határozatot, ha a megalapozatlanságot bizonyítás nélkül nem lehet kiküszöbölni – Az ügyvédjelölt védőt helyettesítő tevékenységét a törvény korlátozza, de a sértett képviseletében bármely bíróság előtt eljárhat
A hatályon kívül helyezés folytán megismételt eljárásban felmerült új tény alapján megállapított súlyosabb minősítés esetén a súlyosítási tilalom miatt súlyosabb büntetés csak erre irányuló ügyészi indítvány esetén szabható ki
Ha az időszakos kiadvány keltezés hiányában nem felel meg az időszaki lappal szemben megkívánt feltételeknek, sajtó-helyreigazítás nem követelhető
Nem állapítható meg a szerződés jóerkölcsbe ütközése, ha az a közfelfogásban érvényesülő erkölcsi normarendszert súlyosan nem sérti
Ha a kijavítási kötelezettség nem szavatossági felelősségen alapul, akkor a kötelezett nem hivatkozhat arra, hogy a jogosult a hibát ismerve vette át a szolgáltatást
A bérleményben folytatandó tevékenység gyakorlásához szükséges feltételek biztosítása kü­lön kikötés nélkül nem tartozik a bérbeadó szavatossági kötelezettségei közé, ezért a bérlő erre való hivatkozással nem mentesül a díjfizetési kötelezettsége alól
Hibás gázkazán értékesítése folytán a kazánt beépítő vállalkozó kárának megtérítésére a gyártó–értékesítő köteles
A kiskorú gyermek az orvosi hiba miatt őt ért vagyoni károkat a saját jogán érvényesítheti akkor is, ha a károkozás folytán a felmerült kiadásokat a szülője viselte, vagy a jövőben viselni fogja. A károsult a gyermek, és kártérítésre is ő tarthat igényt
A törvénynek az a rendelkezése, hogy a kötelezettel szemben érvényesíthető összes tartási igény a jövedelme 50%-át nem haladhatja meg, mind a pénzbeni, mind a természetben nyújtott tartásra irányadó – A százalékosan is megállapított tartásdíj alapösszegének a százalékos marasztaláshoz kell igazodnia
A gyermekelhelyezés megváltoztatásának van helye, ha a szülő a másik szülőnek a gyermekkel való kapcsolattartását hosszabb időn át, hatósági intézkedések ellenére meghiúsítja, a különélő szülőt alaptalanul a gyermek sérelmére elkövetett bűncselekménnyel vádolja és lejáratásába a gyermeket is bevonja
A végrehajtást kérőnek a jogutódlás megállapítása iránti kérelme, valamint a jogutódlás kérdésében meghozott végzés végrehajtási cselekmény, amely megszakítja a végrehajtási jog elévülését
Az ingatlan árverését az árverési hirdetményben közölt feltételek szerint kell lefolytatni
Téves ingatlan-nyilvántartási bejegyzésnek minősül az ingatlan-nyilvántartásban szereplő jogosult névváltozásának az átvezetése, ha nemcsak a neve, de a személye is megváltozott. A bejegyzés kiigazítását keresettel nemcsak az ingatlan-nyilvántartási érdekelt, hanem bárki kérheti, aki a téves bejegyzés folytán sérelmet szenvedett, és a sérelem orvoslását eredménytelenül kísérelte meg az ingatlanügyi hatósági eljárásban
Eladási bizomány esetén az adásvételi szerződés a bizományos és a vevő között jön létre, így e szerződés eredményes megtámadása esetén az eredeti állapotot a vevő és a bizományos között kell helyreállítani
A betéti társaság egyedüli kültagjának halálát követő hat hónapon belül új kültag bejegyzésére nem kerülhet sor olyan betéti társaság esetében, amely a társasági szerződését az 1997. évi Gt. rendelkezéseinek megfelelően nem módosította, illetve nem jelentette be a cégbíróságnak, hogy a betéti társaság a 2006. évi Gt.-nek megfelelően mely időponttól működik
Nem jön létre az ingatlan-adásvételi szerződés, ha a társaság nevében az együttes cégjegyzésre jogosultak közül csak az egyik szervezeti képviselője írja alá a szerződést és a másik képviselőnek a szerződés megkötéséről nem volt tudomása
Jogellenesen jár el a tulajdonosi jogokat gyakorló szervezet, ha az állami tulajdonban lévő vállalkozói vagyon értékesítése során egy adott gazdasági társaság privatizációjának a lezárásakor a részvények ellenében elfogadott kárpótlási jegyek értéke nem éri el az átalakulási vagyonmérlegben meghatározott vagyon 10%-át. Nem terheli kártérítési felelősség, ha nem nyer bizonyítást, hogy a kárpótlási jegy birtokosa e jogellenes magatartás miatt kényszerül a kárpótlási jegyeit a privatizáció befejezése előtt eladni
A bíróság a közvetett bizonyítékok értékelésével megállapíthatja a munkavállaló által teljesített túlmunka idejét, amennyiben a munkáltató a munkaidő-nyilvántartási kötelezettségének nem tesz eleget
A banki ügyintéző téves utalást hajtott végre, ezt azonban a munkáltató oldalán felmerült körülmények is befolyásolták, a rendkívüli felmondás jogellenesnek minősítése megalapozott -- A felülvizsgálati kérelemben megjelölt jogszabálysértés indokait magában a kérelemben kell megjelölni – A felmentési tilalom a gyermek ápolására, gondozására kapott fizetés nélküli szabadság időtartamára áll fenn. A később kezdődő felmentési idő már nem tartozik a felmentési tilalmi időszakhoz
24 éves korban, 67%-os munkaképesség-csökkenést okozó munkahelyi balesetnél munkavállalói közrehatás alapján a munkáltatóra terhesebb 25–75%-os kármegosztás alkalmazásával a nem vagyoni kártérítés címén 10 millió forint megfizetése iránti kereset alapján 7 millió forintban való marasztalás a törvénynek megfelel
Fegyveres biztonsági őrség létrehozására nem a bértárolást végző szervezetet kell kötelezni, hanem a lakosság ellátása szempontjából kiemelkedően fontos tevékenységet végző tulajdonos társaságot kell kötelezni
Öt nap munkaidő-kedvezmény illeti az ikergyermekek édesapját
A gyártói ellenőrzésen túli forgalmazói ellenőrzés nem jogszabályi kötelezésen alapul, az erre utaló árujelzés nem jogszabályba ütköző
A közbeszerzési törvény megsértésével kötött vállalkozási szerződés referenciaként az újabb közbeszerzési eljárásban nem használható fel
Az ügyvédi fegyelmi eljárás költségeiről, annak viseléséről dönteni kell, és a fegyelmi határozat ezen része is külön perben támadható
A víziközmű társulatok által megvalósított csatornaberuházás utáni forgalmi adót az önkormányzat nem igényelheti vissza, a víziközművek üzemeltetésére való átadása nem minősül áfa adóalanyiságot eredményező gazdasági tevékenységnek
A gazdasági reklám fogalom-meghatározásának értelmezésekor nem lehet kizárólag a nyelvtani értelmezésre hagyatkozni
I. A védjegyekre vonatkozó tagállami jogszabályok közelítéséről szóló első tanácsi irányelv 12. cikkének (1) bekezdését úgy kell értelmezni, hogy a védjegy tényleges használatának minősül, ha a védjegyet valamely nonprofit egyesület a nyilvánossággal való kapcsolatában, a rendezvények hirdetése során, az üzleti iratain, valamint a reklámanyagain használja, az egyesület tagjai pedig azt az adományok gyűjtése és szétosztása során kitűzőként viselik
II. A Bíróság Franciaországot átalányösszeg megfizetésére kötelezi, mert nem hajtotta végre kellő gyorsasággal a Bíróságnak a 2004-ben, a géntechnológiával módosított szervezetek (gmo) tárgyában hozott ítéletét – Az ügy körülményei miatt a Bíróság az átalányösszeg mértékét 10 millió euróban állapítja meg
III. A kétszeres büntetés tilalma olyan elítélés esetében is alkalmazandó, amely sohasem volt közvetlenül végrehajtható – Ez az értelmezés annak elkerülésére irányul, hogy bárki ellen a szabad mozgáshoz való jogának gyakorlása következtében ugyanazon cselekmény miatt több szerződő állam területén is büntetőeljárást lehessen indítani
IV. Az Elsőfokú Bíróság hatályon kívül helyezi az OHIM-nak a bud megjelölés többek között a sör tekintetében, közösségi védjegyként történő lajstromozására vonatkozó határozatait – Az OHIM számos hibát követett el azáltal, hogy elutasította a Budějovický Budvarnak az Anheuser-Busch lajstromozás iránti kérelmeivel szembeni felszólalásait